Na temelju članka 98. Zakona o odgoju i obrazovanju u osnovnoj i srednjoj školi („Narodne novine“ broj 87/08., 86/09., 92/10., 105/10. – ispravak, 90/11, 16/12, 86/12., 94/13., 52/14.) Školski odbor Osnovne škole Karlobag uz prethodnu suglasnost Županijske skupštine Ličko-senjske županije, Klasa:602-02/15-01/25 Urbroj:2125/1-01-16-08 od 24. veljače 2016. godine na sjednici održanoj dana 04. travnja 2016. godine donosi

**IZMJENE I DOPUNE STATUTA OSNOVNE ŠKOLE KARLOBAG**

Članak 1.

U Statutu Škole donesenom na sjednici Školskog odbora (Klasa:012-03/15-01/01, Urbroj:2125-25/01-15-01, od 18. svibnja 2015. godine), u članku 22. u stavku 3. iza riječi **„izvan škole“** brišu se riječi **„(„Narodne novine“ broj 67/14)“.**

Članak 2.

Članak 105. briše se.

Članak 3.

Članak 106. postaje članak 105.

Članak 4.

Iza članka 105. dodaje se novi članak 106. koji glasi:

**„Članak 106.**

**Izostanak učenika s nastave obvezno je opravdati dostavljanjem razredniku liječničke ispričnice ili ispričnice nadležne institucije koju je potpisao i roditelj odnosno skrbnik najkasnije u roku od 5 dana od povratka učenika na nastavu.**

**Neopravdanim izostankom ne smatra se izostanak s nastave za koji je roditelj odnosno skrbnik unaprijed tražio i dobio odobrenje i to:**

* **u hitnim slučajevima usmeno od učitelja za izostanak s njegova sata, najkasnije neposredno prije početka sata**
* **razrednika za izostanak do 3 radna dana uz pisani zahtjev razredniku za izostanak, najkasnije 1 dan prije izostanka**
* **ravnatelja za izostanak do 7 radnih dana uz pisani zahtjev ravnatelju za izostanak, najkasnije 3 dana prije izostanka**
* **učiteljskog vijeća za izostanak do 15 radnih dana uz pisani zahtjev učiteljskom vijeću najkasnije 8 dana prije izostanka.**

**Tijekom školske godine roditelj odnosno skrbnik može osobno ili pisanim putem opravdati izostanak svog djeteta za koji nije dostavljena ispričnica iz stavka 1. ovog članka u trajanju od najviše 3 radna dana, koji ne mogu biti uzastopni.**

**Izostanak s nastave iz stavka 3. ovog članka roditelj odnosno skrbnik dužan je opravdati najkasnije u roku od 5 dana nakon povratka učenika na nastavu. “**

Članak 5.

Članak 107. mijenja se i glasi:

**„Pedagoške mjere izriču se učenicima prema odredbama Zakona o odgoju i obrazovanju u osnovnoj i srednjoj školi te Pravilnika o kriterijima za izricanje pedagoških mjera.“**

Članak 6.

Iza članka 107. dodaje se novi članak 107.a koji glasi:

**„Članak 107.a**

**Ako je učeniku izrečena pedagoška mjera opomene, ukora ili strogog ukora kao mjera upozorenja, roditelj odnosno skrbnik ima pravo prigovora ravnatelju škole u roku od 7 dana od dana primitka pedagoške mjere upozorenja.**

**Ako je učeniku izrečena pedagoška mjera preseljenja u drugu školu, roditelj odnosno skrbnik ima pravo u roku od 15 dana od primitka rješenja o izrečenoj pedagoškoj mjeri preseljenja u drugu školu, podnijeti žalbu sukladno odredbama Zakona o odgoju i obrazovanju u osnovnoj i srednjoj školi te odredbama Zakona o općem upravnom postupku.“**

Članak 7.

U članku 111. u stavku 1. iza riječi **„dva (2) dana“** brišu se riječi **„od završetka nastavne godine“.**

Članak 8.

U članku 149. u stavku 1. iza riječi **„Zakona o radu“** brišu se riječi **„(„Narodne novine“ broj 93/14)“**

Članak 9.

U članku 151. u stavku 4. iza riječi **„Zakona o pravu na pristup informacijama“** brišu se riječi **„(„Narodne novine“ broj 25/13)“** i iza riječi **„Zakona o zaštiti osobnih podataka**“ brišu se riječi **„(„NN“ br. 103/03, 118/16, 41/08, 130/11, 106/12)“**.

Članak 10.

Članak 172. mijenjaj se i glasi:

**„Opći akti Škole trebaju biti usklađeni sa Izmjenama i dopunama Statuta sukladno zakonskim odredbama.“**

Članak 11.

Izmjene i dopune Statuta stupaju na snagu danom objave na oglasnoj ploči Škole.

Predsjednica Školskog odbora

Ivanka Šegota Brujić

Ove Izmjene i dopune Statua objavljene su na oglasnoj ploči Škole dana \_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Ravnateljica

Ana-Maria Devčić

### Klasa: 012-03/15-01/02 Urbroj : 2125-25/01-15-01

Karlobag 4. travnja 2016.